Antar Yahia

Antar Yahia (, s. 21. maaliskuuta 1982 Mulhouse, Ranska) on algerialainen jalkapalloilija. Puolustajana pelaava Yahia edustaa Kreikan pääsarjassa pelaavaa Plataniasia.

Yahia on ensimmäinen algerialainen jalkapalloilija, joka on toiminut kapteenina Saksan Bundesliigassa.Antar Yahia Proud Of Bochum Captaincy Goal 24.8.2009 Viitattu 4.9.2009 

Ura
Yahia aloitti jalkapalloilun 14-vuotiaana Sochaux'n junioreissa, josta hän siirtyi 18-vuotiaana Italiaan Interiin. Yahia oli myös kirjoilla joukkueen edustuksessa mutta ei pelannut otteluakaan kahden kauden aikana vaan hänet lainattiin jälkimmäisellä kaudella 2001-2002 Ranskaan Bastiaan. Kauden jälkeen Yahia allekirjoitti kolmen vuoden sopimuksen korsikalaisseuran kanssa, jossa hän pelasi Ranskan pääsarjassa 72 ottelua. Bastian pudottua kauden 2004-2005 päätteeksi Ligue 2:een Yahia päätti etsiä uutta seuraa Ranskan pääsarjasta. Kesällä 2005 hän siirtyi Nizzaan, jossa Yahia kuitenkin menetti avauspaikkansa toisella kaudella.

Bochum
Peliajan vähyyden vuoksi Yahia etsi uutta seuraa ja kävi koeajalla englantilaisessa Leeds Unitedissa ja saksalaisessa Bochumissa. Lopulta hän siirtyi tammikuussa 2007 Bochumiin ja pelasi ensimmäisen ottelunsa joukkueen paidassa 30. tammikuuta 2007 Bayern Münchenia vastaan. Lainan päätyttyä Bochum teki Yahian kanssa neljän vuoden sopimuksen. Kauden 2009-2010 päätteeksi Bochum putosi Saksan Bundesliigasta, jonka seurauksena Yahia ilmoitti halustaan siirtyä muualle. Yahia päätti kuitenkin jäädä vanhaan seuraansa jäätyään kummempia tarjouksia. Lokakuussa 2010 Yahia teki kahden vuoden jatkosopimuksen, joka pitää hänet Bochumissa vuoteen 2014 saakka.VfL Bochum verlängert mit Yahia bis 2014 transfermarkt 13.10.2010 Viitattu 21.10.2010  Yahia pelasi kuitenkin Bochumissa viimeisen kautensa kaudella 2010–2011. Joukkue pääsi karsimaan paikasta Bundesliigaan, mutta hävisi karsintaottelunsa Borussia Mönchengladbachille.

Al Nassr
Heinäkuussa 2011 Yahia allekirjoitti kahden vuoden sopimuksen saudiarabialaisen Al Nassrin kanssa.Transferts : Yahia, accord pour 2 ans avec Al-Nasr  DZfoot 17.7.2011 Viitattu 18.7.2011  Hän pelasi joukkueessa kolmetoista ottelua ja teki niissä yhden maalin.

Kaiserslautern
24. tammikuuta 2012 Yahia allekirjoitti kolmen vuoden sopimuksen saksalaisen Kaiserslauternin kanssa.Kaiserslautern : Ant.Yahia signe  FootAfrica 365 25.1.2012 Viitattu 31.1.2012  Hän pelasi loppukauden aikana yhteensä yksitoista Bundesliigaottelua. Joukkue jäi kuitenkin sarjassa viimeiseksi ja putosi kaudeksi 2012–2013 2. Bundesliigaan. Yahia pelasi kauden alussa kaksi ottelua, jonka jälkeen häntä ei enää nähty pelaamassa.

Espérance
14. tammikuuta 2013 Yahia siirtyi puolentoista vuoden sopimuksella Tunisiaan Espérancen riveihin.Transferts : Antar Yahia officiellement à l'Espérance de Tunis DZfoot 14.1.2013 Viitattu 27.1.2013 

Maajoukkueura
Yahia aloitti maajoukkueuransa vuonna 1998 pelattuaan Ranskan alle 16-vuotiaiden maajoukkueessa. Seuraavan kerran hänet kutsuttiin Ranskan alle 18-vuotiaiden maajoukkueeseen nuorten EM-karsintaotteluun Saksaa vastaan.

Sittemmin FIFAn sääntömuutoksen myötä Yahialla oli mahdollisuus edustaa vanhempiensa kotimaata Algeriaa. Samalla hänestä tuli ensimmäinen pelaaja joka hyötyi sääntömuutoksesta.French-born Algerian makes history BBC 3.1.2004 Viitattu 7.6.2010  Yahia kutsuttiin maan olympiamaajoukkueeseen, jossa hän pelasi yhden ottelun karsintaottelussa Ghanaa vastaan ja onnistui myös maalinteossa. Ottelun jälkeen maan valmentaja Rabah Saadane nosti Yahian A-maajoukkueeseen, jossa hän pelasi ensimmäisen ottelunsa 15. tammikuuta 2004 Malia vastaan vuoden 2004 Afrikan kisojen karsinnoissa. Algeria selvitti myös tiensä kisoihin, jossa sen matka katkesi puolivälieriin Marokkoa vastaan.

Ensimmäisen maalinsa Yahia teki vuoden 2006 MM-karsintaottelussa Zimbabwea vastaan 19. kesäkuuta 2005. Algeria ei kuitenkaan selvinnyt kisoihin eikä myöskään samaisen vuoden Afrikan kisoihin. Sen sijaan Yahia nousi maansa sankariksi vuoden 2010 MM-kisojen karsinnoissa, kun hän ratkaisi Algerian pääsyn MM-kisoihin jatkokarsintaottelussa Egyptiä vastaan tekemällään 1-0 maalilla.Yahia sends Algeria to World Cup BBC 18.11.2009 Viitattu 7.6.2010 

Yahia valittiin myös vuoden 2010 MM-kisoihin mukaan, jossa hänet nimitettiin kaksi päivää ennen Algerian avausottelua maansa kapteeniksi.Algeria captain Mansouri dropped for opener  Reuters 10.6.2010 Viitattu 10.6.2010  Yahia pelasi maansa kaikki kolme ottelua, kun Algeria jäi kisoissa alkulohkoon. Hän sai myös lohkon viimeisessä ottelussa kaksi keltaista korttia ja joutui näin kentältä ulos ottelun lisäajalla.

Yahia pelasi uransa 50 maaottelun Algerian paidassa 27. maaliskuuta 2011 Afrikan kisojen karsintaottelussa Marokkoa vastaan.

Huhtikuussa 2012 Yahia ilmoitti päättäneensä maajoukkueuransa.Matmour annonce sa retraite !  Le Buteur 3.5.2012 Viitattu 9.6.2012 

Saavutukset
Arabian kultainen pallo: 2009
 Afrikan kisat
4. sija: 2010

Yksityiselämä
Yahia on ollut naimisissa joulukuusta 2009 lähtien Karim Zianin siskon Kariman kanssa.Antar Yahia weds Karim Ziani's sister magharebia.com 15.12.2009 Viitattu 23.8.2010 

Lähteet

Aiheesta muualla
Antar Yahia Worldfootball.netissä 

Luokka:Algerialaiset jalkapalloilijat
Luokka:Ranskalaiset jalkapalloilijat
Luokka:Ranskanalgerialaiset
Luokka:Vuonna 1982 syntyneet
Luokka:Elävät henkilöt